এবার ফেনিতে হিন্দু যুবককে পিটিয়ে ‘খুন’

ওয়েব ডেস্ক: ফের হিন্দু হত্যার (Hindu Youth Killed) ঘটনা বাংলাদেশে (Bangladesh)। ভোটমুখী বাংলাদেশে মৌলবাদীদের তাণ্ডবে আক্রান্ত সংখ্যালঘুরা। চট্টগ্রামে নৃশংস হত্যাকাণ্ড। এক অটোরিকশা চালককে সোমবার রাতে পিটিয়ে খুন করে, গাড়ি ছিনতাইয়ের অভিযোগ উঠল একদল দুষ্কৃতীর বিরুদ্ধে। এনিয়ে গত একমাসে ৮ জন হিন্দু খুন হলেন ইউনুসের বাংলাদেশে। এসব ধারাবাহিক ঘটনা থেকেই স্পষ্ট, মুখে যাই বলুন অন্তর্বর্তী সরকারের প্রধান উপদেষ্টা মহম্মদ ইউনুস, সংখ্যালঘুদের নিরাপত্তায় পুরোপুরি উদাসীন তাঁর প্রশাসন।

জানা গিয়েছে, ফেনির দাগনভুইঞার বাসিন্দা বছর আঠাশের সমীর কুমার দাস।তিনি পেশায় অটোরিকশা চালক। সোমবার তিনি কাজ সেরে বাড়ি ফেরার পথে ফেনি উপজেলা স্বাস্থ্যকেন্দ্রের সামনে দুষ্কৃতীরা তাঁকে ঘিরে ধরে। প্রাথমিকভাবে অটোরিকশাটি ছিনতাইয়ের চেষ্টা করা হয়। বাধা দেন সমীর। এরপরই তাঁকে পিটিয়ে খুন করে অটোরিকশাটি নিয়ে পালায় দুষ্কৃতীরা। পরে স্বাস্থ্যকেন্দ্রের সামনে থেকে উদ্ধার হয় সমীরের রক্তাক্ত মৃতদেহ।অভিযুক্তদের খোঁজে তল্লাশি শুরু করেছে পুলিশ। ঘটনায় উত্তেজনা ছড়িয়েছে বাংলাদেশে। খুনের ঘটনা পূর্বপরিকল্পিত বলেই মনে করছেন দাগনভুঁইয়া থানার এক আধিকারিক। তিনি বলেন, ‘সমীরকে দেশি অস্ত্র দিয়ে পিটিয়ে ও কুপিয়ে হত্যা করা হয়েছে। প্রাথমিক ভাবে এটি পূর্বপরিকল্পিত হত্যাকাণ্ড বলেই অনুমান। অভিযুক্তদের ধরতে তল্লাশি অভিযান শুরু করেছে পুলিশ।’

আরও পড়ুন: ভারতে এসে প্রধানমন্ত্রীর সঙ্গে বৈঠক জার্মান চ্যান্সেলরের, দিল্লি–বার্লিনে একাধিক চুক্তি

জুলাই আন্দোলনের পর থেকেই উত্তপ্ত বাংলাদেশ। ধর্মীয় সংখ্যালঘুদের উপরে আক্রমণের ঘটনা উল্লেখযোগ্য হারে বেড়েছে বলে অভিযোগ।ওয়াকিবহাল মহলের একাংশের মত, আগামী মাসে বাংলাদেশে ভোটের আগে নিজেদের পালে হাওয়া লাগাতে এই হিন্দু হত্যাকে হাতিয়ার করছে কট্টরপন্থী জামাত-ই-ইসলামি।